দেলোয়ার হোসেন বাদশা, চিরিরবন্দর প্রতিনিধি,চিলাহাটি ওয়েব : দিনাজপুরের চিরিরবন্দরে আন্তর্জাতিক স্বাক্ষরতা দিবসের র‌্যালি ও আলোচনা সভা অনুষ্ঠিত হয়েছে। ০৮ সেপ্টেম্বর শনিবার বেলা ১১টায় উপজেলা প্রশাসনের আয়োজনে একটি বর্ণাঢ্য র‌্যালি উপজেলার প্রধান প্রধান সড়ক প্রদক্ষিণ করে। পরে উপজেলা নির্বাহী অফিসার মোঃ গোলাম রব্বানীর সভাপতিত্বে উপজেলা পরিষদ সম্মেলন কক্ষে আলোচনা সভা অনুষিঠত হয়। র‌্যালি ও আলোচনা সভায় উপজেলা আওয়ামীলীগ সভাপতি আলহাজ্ব আয়ুবুর রহমান শাহ, উপজেলা সমবায় কর্মকর্তা মোঃ মোস্তাফিজুর রহমান, চিরিরবন্দর মডেল পাইলট উচ্চ বিদ্যালয়ের ভারপ্রাপ্ত প্রধান শিক্ষক বাবু সুভাষ চন্দ্র রায়, আমেনা-বাকী রেসিডেন্সিয়াল মডেল স্কুল এন্ড কলেজের অধ্যক্ষ মোঃ মিজানুর রহমান, উপজেলা রিসোর্স সেন্টারের ইন্সট্রাক্টর মোঃ গোলাম ফারুক বিভিন্ন দপ্তরের কর্মকর্তা কর্মচারীসহ বিভিন্ন শিক্ষা প্রতিষ্ঠানের দুই শতাধিক শিক্ষার্থী অংশগ্রহণ করে।